****

**Thammasat International Trade Law and Economics**

**ประกาศโครงการนิติเศรษฐศาสตร์การค้าระหว่างประเทศ**

**คณะนิติศาสตร์ และคณะเศรษฐศาสตร์**

**เรื่อง หลักเกณฑ์ในการสอบวิชาเสริมพื้นฐาน (Pre-course)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

เพื่อให้การสอบวิชาเสริมพื้นฐาน (Pre-course) โครงการนิติเศรษฐศาสตร์การค้าระหว่างประเทศ คณะนิติศาสตร์และคณะเศรษฐศาสตร์ มหาวิทยาลัยธรรมศาสตร์ เป็นไปด้วยความมีระเบียบ และโดยอาศัยระเบียบการสอบของนักศึกษามหาวิทยาลัยธรรมศาสตร์ พ.ศ.2553 และตามประกาศคณะฯ โครงการนิติเศรษฐศาสตร์การค้าระหว่างประเทศ จึงเห็นสมควรให้นักศึกษาที่เข้าสอบไล่วิชาเสริมพื้นฐาน (Pre-course) ปฏิบัติตามข้อกำหนดดังต่อไปนี้

นักศึกษาจะต้องเรียนและสอบไล่ได้ระดับ P (ผ่าน) ในวิชาเสริมพื้นฐานภาคฤดูร้อน ก่อนเข้าศึกษาในภาคเรียนแรกของหลักสูตร ดังนี้

1. สำหรับผู้ไม่มีวุฒิด้านนิติศาสตร์ระดับปริญญาตรีหรือสูงกว่า จะต้องศึกษา และสอบได้ระดับ P (ผ่าน) ในวิชา กค.601 (ความรู้เกี่ยวกับกฎหมาย)

2. สำหรับผู้ไม่มีวุฒิด้านเศรษฐศาสตร์ระดับปริญญาตรีหรือสูงกว่า จะต้องศึกษา และสอบได้ระดับ P (ผ่าน) ในวิชา กค.602 (หลักเศรษฐศาสตร์)

นักศึกษา**จะต้องสอบผ่านเกณฑ์โดยได้ค่าระดับ P (ผ่าน) จึงจะถือว่าสอบผ่านวิชาเสริมพื้นฐาน (Pre-course)**

ในกรณีที่ได้ค่าระดับ N (ไม่ผ่าน) ตามเกณฑ์ที่โครงการฯ กำหนด นักศึกษาจะต้องลงทะเบียนฯ เรียนวิชา

เสริมพื้นฐานในภาคฤดูร้อนถัดไป ทั้งนี้ โครงการฯ จะคืนเงินค่าธรรมเนียมการจดทะเบียนฯ ล่วงหน้าในภาคเรียนแรกให้ โดยอาศัยข้อบังคับมหาวิทยาลัยธรรมศาสตร์ ว่าด้วยการศึกษาระดับบัณฑิตศึกษา พ.ศ. 2553 ข้อ 15 การขอคืนค่าธรรมเนียม

จึงประกาศให้ทราบโดยทั่วกัน

ประกาศ ณ วันที่ กรกฎาคม พ.ศ. 2558

(รองศาสตราจารย์ ดร.ปราการ อาภาศิลป์)

ผู้อำนวยการโครงการนิติเศรษฐศาสตร์การค้าระหว่างประเทศ